Document ID: /roh_data/filtered/fineweb-2-filterrobots_roh.jsonl.gz/19033

Il cussegl communal ha deliberà unanimamain il rendaquint la gievgia saira . Durant la discussiun è dentant vegnì intunà ch'ins stoppia budgetar en l'avegnir cun premura.
La nova chasa da scola Grevas, la chasa da tgira Du Lac u l'ARA regiunala sajan grondas investiziuns che spetgian.
Moziuns cun finamira spargnar
Il cussegl ha perquai era declerà relevant duas moziuns dal cusseglier Fritz Nyffenegger. Ina pretenda che la suprastanza duai mussar 10 fin 15 posiziuns concretas en il preventiv 2020 nua ch'ins po spargnar. L'autra vul far attent da betg emblidar il rapport davart l'examinaziun da lezias ed expensas che l'administraziun ha fatg ils davos dus onns. Uss duai la suprastanza decider sch'in expert extern duai analisar il rapport e nua che potenzial da spargn po vegnir nizzegià.
RR novitads 06:00